નવી દિલ્હીઃ ઊર્જા મંત્રાલય આગામી દિવસોમાં એર કન્ડિશનર માટે તાપમાનનો સામાન્ય સ્તર 24 ડિગ્રી સેલ્સિયસ નક્કી કરી શકે છે. જો આવું થશે તો દેશભરમાં વર્ષે 20 અબજ યુનિટ વીજળીની બચત થશે. આ સાથે લોકોના સ્વાસ્થ્ય પર પણ સકારાત્મક અસર પડશે. ઊર્જાપ્રધાન આર. કે. સિંહે એર કન્ડિશનર (એસી) સેક્ટરમાં એનર્જી ઇફિશિયન્સી (વીજ દક્ષતા) વધારવાનું અભિયાન શરૂ કરતા શુક્રવારે કહ્યું કે, ‘એર કન્ડિશનરમાં તાપમાન વધારે કરવાથી વીજ વપરાશમાં છ ટકાનો ઘટાડો આવે છે.’